21.8.2023.
LV
Eiropas Savienības Oficiālais Vēstnesis
C 296/43
Prasība, kas celta 2023. gada 7. jūlijā – Galenica/EUIPO – EvivaMed Distribution (“VIVORA”) (Lieta T-373/23) (2023/C 296/48) Valoda, kādā sagatavots prasības pieteikums – vācu Lietas dalībnieki Prasītāja: Galenica AG (Berne, Šveice) (pārstāvji: C. Tenkhoff un T. Herzog, advokāti) Atbildētājs: Eiropas Savienības Intelektuālā īpašuma birojs (EUIPO) Otra procesa EUIPO Apelācijas padomē dalībniece: EvivaMed Distribution GmbH (Wenzenbach, Vācija)
Informācija par procesu EUIPO Strīdus preču zīmes reģistrācijas pieteikuma iesniedzēja: otra procesa EUIPO Apelācijas padomē dalībniece Strīdus preču zīme: Eiropas Savienības vārdiskas preču zīmes “VIVORA” reģistrācijas pieteikums – reģistrācijas pieteikums Nr. 18 255 604 Process EUIPO: iebildumu process Apstrīdētais lēmums: EUIPO Apelācijas pirmās padomes 2023. gada 26. aprīļa lēmums lietā R 1556/2022-1
Prasījumi Prasītājas prasījumi Vispārējai tiesai ir šādi: — daļēji atcelt un attiecīgā gadījumā grozīt apstrīdēto lēmumu, ciktāl ar to noraidīta apelācijas sūdzība attiecībā uz šādām precēm: 9. klase: datoru programmatūra un datoru aparatūra medicīniskiem un diagnostiskiem nolūkiem, jo īpaši diabēta jomā; datoru programmatūra izmantošanai medicīnisko datu novērtēšanā, pārbaudē un administrēšanā, jo īpaši diabēta jomā; datoru programmatūra un datoru aparatūra medicīnisko aparātu un ierīču un papildu aparatūras savienošanai, jo īpaši izmantošanai endokrinoloģisko un sirds, un asinsvadu slimību jomā, kā arī iepriekšminēto preču piederumi, proti, personālie digitālie palīgi (PDA) un plaukstdatori; datu glabāšanas instrumenti ar vairākām funkcijām un visa veida atbilstošie mašīnlasāmie datu nesēji, kas aprīkoti ar programmām, kas paredzētas pacientu un ārstu lietošanai; infrasarkanās saskarnes ierīces komandu un konfigurācijas informācijas pārsūtīšanai no personālā datora uz medicīnas ierīcēm, jo īpaši glikozes līmeņa mērītājiem asinīs, insulīna sūkņiem un otrādi; modemi pacientu datu pārsūtīšanai no diagnostikas iekārtām uz attālu vietni; kabeļi datoru un datoru piederumu savienošanai ar medicīniskām iekārtām un instrumentiem; maza darbības attāluma bezvadu starpsavienojums, jo īpaši mobilajiem tālruņiem, datoriem un citām elektroniskām ierīcēm; IoT savienojumi (GSM); elektroniski lejupielādējamas tiešsaistes elektroniskās publikācijas; 10. klase: kaniles; inhalatori; vienreizējas lietošanas šļirces injekcijām; lancetes un lancetierīces; insulīna sūkņi un to piederumi personiskai aprūpei, proti, stikla un plastmasas kasetnes, kasetņu pildīšanas komplekti, katetri, infūzijas komplekti un caurules, pildspalvu adatas, vienreizējās lietošanas šļirces, adapteri, ampulas un pildīšanas ierīces; — piespriest EUIPO atlīdzināt tiesāšanās izdevumus šajā tiesvedībā, tostarp izdevumus, kas radušies procesā Iebildumu nodaļā.
Izvirzītais pamats: — Eiropas Parlamenta un Padomes Regulas (ES) 2017/1001 8. panta 1. punkta b) apakšpunkta pārkāpums.